C O M U N I C A T La împlinirea vârstei de de ani Gabriel Ştrempel, director onorific al Bibliotecii Academiei Române, membru de onoare al Academiei Române, a fost sărbătorit în cadrul unei manifestări omagiale, desfăşurată în amfiteatrul Ion Heliade Rădulescu al Bibliotecii Academiei Române În deschidere, acad Dan Berindei, vicepreşedinte al Academiei Române, a spus că Gabriel Ştrempel „se confundă” cu Biblioteca Academiei Române, explicând aceasta prin faptul că a slujit această instituţie din , dovedind „un ataşament extraordinar A fost un bun organizator, îndrumător, riguros în apărarea bunurilor spirituale al Academiei, calităţi care l-au impus ca cercetător şi apoi director A avut misiunea să apere „o citadelă” şi a apărat-o cu răspundere, asumându-şi, uneori, riscul de a supăra pe unii cercetători Dedicat Bibliotecii, G Ştrempel a găsit şi timp pentru cercetare rezultatul acestei munci sunt studiile şi ediţiile din cronicari - Antim Ivireanu, Ion Neculce, Axinte Uricaru, Nicolae Costin, Enache Văcărescu ş a Îmbinând munca de conducător cu aceea de cercetare, a realizat lucrări de mare folos - a continuat catalogul manuscriselor, a elaborat „Bibliografia românească modernă”, continuând opera lui Ioan Bianu Meritele sale au fost recunoscute prin acordarea Premiului „Timotei Cipariu” şi, apoi, prin alegere, în , ca membru de onoare al Academiei Române Cu speranţa că va avea puterea să-şi continue activitatea de cercetare, vicepreşedintele Academiei Române l-a felicitat pe sărbătorit urându-l „La mulţi ani” Actualul director general al Bibliotecii Academiei Române, prof univ Dan Horia Mazilu, membru corespondent al Academiei Române, a adus un omagiu Domnului Gabriel Ştrempel, care a fost „un noroc, o şansă istorică pentru Biblioteca Academiei Române”, animat de „un devotament eficient”, demn de mulţumirile celor care au beneficiat de rezultatele muncii de cercetător Cum aveau să spună şi alţi participanţi, G Ştrempel a iubit Biblioteca Academiei Române, apărând, în deplină cunoştinţă de cauză, patrimoniul Bibliotecii În timp, a ajuns ca „numele său să fie confundat cu opera şi opera se confundă cu numele, îl poate înlocui Cei care studiază literatura veche spun «vezi în Ştrempel», e suprema confirmare şi pentru aceasta îl felicit, îi doresc ani mulţi, că patrimoniul acestei Biblioteci are nevoie de ochiul lui iscoditor, de mintea lui încărcată cu ştiinţă, de toate deprinderile dobândite într-o viaţă dăruită acestei Biblioteci” De fapt, „o despărţire de Gabriel Ştrempel nu poate exista”, pentru că tot ceea ce a făcut rămâne, cum au confirmat şi ceilalţi vorbitori - acad Gheorghe Mihăilă, care a amintit lucrarea „Copişti de manuscrise româneşti până la ”, rămasă ca un instrument de lucru de neînlocuit, sau Catalogul de manuscrise Au fost depănate amintiri despre apariţia operei lui Antim Ivireanu, la Ed Academiei şi a altor lucrări, despre colaborarea la diferite studii şi sugestia de a-şi strânge într-un volum lucrările apărute de-a lungul timpului şi urarea de a contribui şi pe viitor la istoria cărţii şi manuscriselor româneşti” În acelaşi spirit, acad Virgil Cândea care a subliniat identificarea vieţii unui savant cu o instituţie, urmând lui Ioan Bianu, ctitorul Bibliotecii, Perpessicius, T Vianu A urmat un elogiu adus Bibliotecii Academiei Române, instituţie de cultură şi cercetare ştiinţifică şi un excurs istoric al acestui locaş al cărţii, al ştiinţei şi înţelepciunii, o adevărată „şcoală” de biblioteconomie, care a avut ca mentor spiritual Ardealul Pentru acad Ştefan Ştefănescu, Gabriel Ştrempel este „un exemplu de perseverenţă”, el nu s-a lăsat învins de greutăţi, a ştiut să insufle colaboratorilor săi spirit de abnegaţie, entuziasm pentru o muncă plină de dificultăţi şi să iniţieze critica textelor” S-a impus ca autor şi exeget al izvoarelor şi a reconstituit fapte şi procese istorice, întreaga operă, axată pe istoria literaturii culte româneşti, „poartă pecetea vastelor sale cunoştinţe şi a spiritului erudit critic” Dr Octavian Lazăr Cosma, preşedintele Uniunii Compozitorilor, a completat imaginea personalităţii lui Gabriel Ştrempel, un adevarat „spiritus rector” al Bibliotecii Academiei Române, subliniind activitatea de consultanţă pentru cititorii Bibliotecii, „modelându-le supoziţiile, adeverindu-le aserţiunile, corectându-i când se aventurau fără rigoare cerută de demersul elaborării” În stilul binecunoscut, criticul şi istoricul literar Niculae Gheran a „desenat”, cu amară ironie, perioadele istorice pe care le-a trăit generaţia lui Gabriel Ştrempel, „o generaţie blestemată, obligată istoric să cânte când alături de fraţii de gintă, când de nemţi, când de americani, generaţie năpădită, în cele din urmă, de manele De unde concluzia grăbită că am fi trăit degeaba Nu-i chiar aşa, câtă vreme mulţi intelectuali s-au străduit să împlinească norma sugerată de Nicolae Iorga: o casă, un copil, o carte” A fost o tragi-comedie, a unei „generaţii de sacrificiu” în care a trăit G Ştrempel, „fascinat de faptul că de la terminarea facultăţii a avut un singur stăpân până azi - Biblioteca Academiei Române” Şi urarea: „La mulţi ani, frunte descreţită, mulţumire sufletească şi multe reţete compensate fără coadă” Au mai vorbit prof Ion Hangiu, secretar general al Societăţii de Ştiinţe Filologice, Rodica Maiorescu de la Biblioteca Naţională a României, prof George Anca, director general al Bibliotecii Pedagogice Naţionale şi prof dr Gheorghe Buluţă, director al Bibliotecii Centrale a Universităţii de Medicină şi Farmacie „Carol Davila” Cu acest prilej, a fost editat volumul omagial la care au colaborat personalităţi de seamă ale culturii româneşti La sfârşit, a vorbit sărbătoritul, Dl Gabriel Ştrempel, mulţumind pentru cuvintele frumoase rostite despre activitatea sa, a subliniat cu o undă de regret: „am făcut ceea ce am făcut, pentru că munca de administrare a instituţiei mi-a solicitat mulţi ani de zile şi ceea ce am putut realiza din punct de vedere ştiinţific a fost realizat în condiţii dificile, mai mult noaptea decât în timpul zilelor” Mărturisindu-şi emoţiile, distinsul sărbătorit a spus că cei care au vorbit despre Domnia Sa, au vorbit despre Biblioteca Academiei Române, la care „am fost slujbaş, am rămas slujbaş, fără pretenţii şi, dacă am făcut ceva a fost cât se poate de normal şi nu pretind absolut nimic, nici măcar de recunoştinţa celor care se vor folosi de puţinul pe care l-am putu da culturii şi ştiinţei româneşti” Au fost evocate nume de oameni care au slujit Biblioteca Academiei Române, au fost evocaţi anii întunecaţi, când s-a restrâns accesul la unele cărţi, când s-a lucrat în frig, când munca lor nu a fost apreciată cum se cuvine Dincolo de toate rămâne bucuria de a fi colaborat, de pildă, cu Nicolae Gheran şi Ion Hangiu şi „de a întocmi, singur, un catalog complet al fondului de manuscrise, care stă la dispoziţia cercetării” Mai este şi speranţa că actualul director general, Dl Dan Horia Mazilu, „va duce mult mai departe decât mine destinul acestei instituţii şi va realiza, şi îi doresc din toată inima să realizeze, lucruri bune pentru folosul culturii şi civilizaţiei româneşti” Au participat acad Marius Iosifescu, vicepreşedinte al Academiei Române, membri ai Academiei Române, personalităţi ale culturii noastre ca la o adevărată sărbătoare a Cărţii, ilustrată de această în această zi de personalitatea D-lui Gabriel Ştrempel, care lucrând cu „râvnă şi pricepere”, „cu timp şi peste timp” s-a identificat cu Biblioteca Academiei Române, continuând demn tradiţia înaintaşilor 